cyanic-selkie/wikianc huggingface dataset:
Χαλκή Πύλη
Αρχιτεκτονική
Η εξωτερική διακόσμηση είναι γενικά άγνωστη, αλλά οι «Παραστάσεις Σύντομοι Χρονικαί» καταγράφουν την ύπαρξη διαφόρων αγαλμάτων, τοποθετημένα σε εσοχές πάνω από την κεντρική είσοδο. Αυτά περιλαμβάνουν αγάλματα του αυτοκράτορα Μαυρικίου (582-602) μαζί με τη σύζυγό του και τα παιδιά, δύο αγάλματα  φιλοσόφων από την Αθήνα που τείνουν τα χέρια τους ο ένας προς τον άλλο, το άγαλμα του αυτοκράτορα Ζήνωνα (474-491) και της αυτοκράτειρα Αριάδνης, καθώς και τέσσερα κεφάλια γοργόνων από τον ναό της Αρτέμιδος στην Έφεσο τα οποία «περιβάλλουν τη Χάλκη με το σημείο του σταυρού να προβάλλει πάνω τους». Το ίδιο κείμενο αναφέρει επίσης ότι τα αγάλματα του αυτοκράτορα Μαξιμιανού (285-305) και όλων των μελών του οίκου του Θεοδοσίου βρίσκονταν «κοντά», ενώ η τοποθεσία του αγάλματος της αυτοκράτειρας Πουλχερίας σε σχέση με το κτίριο είναι ασαφής. Ο Cyril Mango, ο οποίος μελέτησε το θέμα των αγαλμάτων που καταγράφονται στις «Παραστάσεις», κατέληξε στο συμπέρασμα ότι οι αναφορές προέρχονται από ένα κείμενο γραμμένο περίπου το 600 - κυρίως επειδή τα αγάλματα του αυτοκράτορα Μαυρικίου και της οικογένειά του πιθανότατα να μην είχαν επιβιώσει μετά την ανατροπή και τη δολοφονία τους από Φωκά στο 602.
Πηγές
Κατηγορία:Κτίρια και κατασκευές στην Κωνσταντινούπολη Κατηγορία:Πύλες (αρχιτεκτονική) Κατηγορία:Βυζαντινή Κωνσταντινούπολη Κατηγορία:Βυζαντινό Δίκαιο
Πίτερ Γκριν
Ο Πίτερ Γκριν (Αγγλ. Peter Green) (γεννημένος ως Peter Allen Greenbaum, 29 Οκτωβρίου 1946 -  πέθανε στις 25 Ιουλίου 2020) ήταν Βρετανός κιθαρίστας του μπλουζ ροκ. Ως ιδρυτής των Fleetwood Mac εισήχθη στο Rock and Roll Hall of Fame το 1998. Τραγούδια του Green όπως τα Albatross, Black Magic Woman, Oh Well, The Green Manalishi Crown και Man of the World, εμφανίστηκαν στα κορυφαία της εποχής και παίχτηκαν από διάφορους μουσικούς.
Το περιοδικό Rolling Stone τοποθέτησε τον Γκριν στον αριθμό 38 στον κατάλογο των «100 μεγαλύτερων κιθαριστών όλων των εποχών». Ο τόνος του στο instrumental The Supernatural βαθμολογήθηκε ως ένας από τους 50 μεγαλύτερους όλων των εποχών από το Guitar Player. Τον Ιούνιο του 1996, ο Γκριν ψηφίστηκε ως ο τρίτος καλύτερος κιθαρίστας όλων των εποχών στο περιοδικό Mojo.
Εξωτερικοί σύνδεσμοι
Κατηγορία:Βρετανοί κιθαρίστες
Ισουάρ
Η Ισουάρ (γαλλικά: Issoire) είναι κοινότητα, που βρίσκεται στο νομό Πουί-ντε-Ντομ, στην περιοχή Ωβέρνη-Ρον-Αλπ, στην κεντρική Γαλλία.
Είναι μία από τις τέσσερις υπονομαρχίες του νομού, οι άλλες είναι οι Αμπέρ, Ριόν και Τιέρ. Η κοινότητα Ισουάρ και η πρωτεύουσα του νομού Κλερμόν-Φεράν μοιράζονται τον ίδιο αστικό χώρο. Ο πληθυσμός της κοινότητας ανέρχεται στους 14.822 κατοίκους (2017).
Οι κάτοικοι αποκαλούνται Ισουαριάν.
Γεωγραφικά στοιχεία
αριστερά|μικρογραφία|250x250εσ|Ισουάρ, η πλατεία Δημοκρατίας εναλλ.=|μικρογραφία|357x357εσ|Χάρτης της [[Ωβέρνη|Ωβέρνης, θέση της κοινότητας Ισουάρ στο νομό Πουί-ντε-Ντομ]] Η κοινότητα Ισουάρ βρίσκεται στο νότιο τμήμα του νομού Πουί-ντε-Ντομ, στην περιοχή Ωβέρνη-Ρον-Αλπ. Αποτελούσε τμήμα της πρώην διοικητικής περιοχής της Ωβέρνης.
Είναι υπονομαρχία του νομού, με πληθυσμό 14.822 κατοίκους (2017) και το κέντρο ευρύτερης περιοχής που συγκεντρώνει 27.718 κατοίκους (2015).
Οδικώς, το Τιέρ απέχει 71 χιλιόμετρα στα βορειοανατολικά, η Αμπέρ 58 χιλιόμετρα στα ανατολικά και το Κλερμόν-Φεράν 35 χιλιόμετρα στα βορειοδυτικά.
Η κοινότητα Ισουάρ βρίσκεται στην Κεντρική οροσειρά (Μασίφ Σαντράλ), πάνω στον ποταμό Αλλιέ, κοντά στη διασταύρωσή του με τον ποταμό Κουζ, νοτιοανατολικά του Κλερμόν-Φεράν στη σιδηροδρομική σύνδεση Παρίσι-Λυών-Μεσόγειος προς τη Νιμ. Βρίσκεται σε μία από τις εύφορες πεδιάδες του λεκανοπεδίου που σχηματίζει ο ποταμός Αλλιέ από την πηγή του στην Κεντρική οροσειρά (Μασίφ Σαντράλ) έως τη Μεγάλη Λιμάνι βόρεια του Κλερμόν και έως τον Λίγηρα.
Η έκταση της κοινότητας είναι 19,69 τετραγωνικά χιλιόμετρα.
Τοπωνυμία και γλώσσα
Η πόλη αναφέρεται τον 6ο αιώνα ως Iciodorensium που προέρχεται από το όνομα Γαλάτη Icius et durum («φρούριο»).
Το όνομα της πόλης γράφονταν για μεγάλο χρονικό διάστημα Yssoire. Έτσι εξηγείται το Y που εμφανίζεται στο έμβλημά της. Η σύγχρονη ορθογραφία Issoire καθιερώθηκε μετά τη Γαλλική επανάσταση.
Στην περιοχή της κοινότητας Ισουάρ η παραδοσιακή γλώσσα ήταν η οξιτανική. Στα οξιτανικά-ωβερνιά, την τοπική διάλεκτο, η πόλη αναφέρεται ως Soire.
Ιστορία
αριστερά|μικρογραφία|Ο πύργος του Ρολογιού, παλιό παρατηρητήριο Η πόλη ιδρύθηκε ως Iciodurum από τη γαλατική φυλή των Αρβέρνων και στη ρωμαϊκή εποχή απέκτησε μεγάλη φήμη για τις σχολές του. Τον 3ο και αρχές του 4ου αιώνα, η περιοχή εκχριστιανίσθηκε και ιδρύθηκε χριστιανική κοινότητα από τον άγιο Ωστρεμουάν. Τον 5ο αιώνα, η περιοχή δέχθηκε την επίθεση και μανία των Βανδάλων.
Κατά τους θρησκευτικούς πολέμους της Μεταρρύθμισης, η μικρή πόλη υπέφερε πολύ σοβαρά. Ο Ματιέ Μερλ, ηγέτης των Προτεσταντών, κατέλαβε και λεηλάτησε την πόλη το 1575 και αντιμετώπισε τους κατοίκους με μεγάλη σκληρότητα. Ο βασιλικός στρατός την ανακατέλαβε το 1577 και η αγριότητα των αντιποίνων τους μπορεί να συναχθεί από την επιγραφή "Ici fut Issoire" (Εδώ ήταν το Ισουάρ), σκαλισμένη πάνω σε έναν στύλο που ανεγέρθηκε στην πόλη. Στον πόλεμο μεταξύ της Καθολικής Λίγκας και του Ερρίκου Δ΄, η πόλη υπέστη περαιτέρω πολιορκίες και ποτέ δεν ανέκτησε πλήρως την πρώιμη ευημερία της.
Οικονομία
Για αιώνες η περιοχή της κοινότητας Ισουάρ ήταν αγροτική. Άρχισε να αναπτύσσεται το 1855 με την άφιξη του σιδηροδρόμου. Στη συνέχεια, η εγκατάσταση ενός στρατιωτικού συντάγματος έδωσε νέα ζωή στην πόλη. Κατά τον 20ό αιώνα η βιομηχανία απογειώθηκε.
Αξιοθέατα
μικρογραφία|Η εκκλησία Σαιντ-Ωστρεμουάν, 12ος αιώνας
Εξωτερικοί σύνδεσμοι
Κατηγορία:Πόλεις της Γαλλίας Κατηγορία:Πόλεις της Ωβέρνης
Άνυτος
Ο Άνυτος ήταν τροφός της Δέσποινας, κόρης της Δήμητρας.
Σύμφωνα με τον Παυσανία, ήταν ένας από τους Τιτάνες. Ο Άνυτος τιμήθηκε στο ναό αφιερωμένο στην Δέσποινα κοντά στο Αρκαδικό λόφο στην Λυκόσουρα με ανδριάντα που βρισκόταν εκεί στην ομάδα των αγαλμάτων του Δαμοφώντα. Το πρωτότυπο αυτού του αγάλματος βρίσκεται τώρα στο Εθνικό Αρχαιολογικό Μουσείο στην Αθήνα, ενώ εκμαγεία του στο Μουσείο Λυκοσούρας.
Δεδομένου ότι η Περσεφόνη, που αντιστοιχεί από πολλές απόψεις στη Δέσποινα, ανατράφηκε από τον Κουρέτη και ο Παυσανίας αναφέρει επίσης τον Κουρέτη στο σχετικό σημείο και ο Άνυτος που στέκεται δίπλα στη Δέσποινα στο ιερό της Δήμητρας και της Δέσποινας κοντά στη Λυκοσούρα απεικονίζεται ως άντρας στην πανοπλία, εικονογραφικά περισσότερο από ένα Κουρήτη θεωρήθηκε ότι ο Άνυτος ήταν ένας από τους Κουρήτες.
Εξωτερικοί σύνδεσμοι
Κατηγορία:Θεοί Κατηγορία:Τιτάνες
Φωκιανό Αρκαδίας
Το Φωκιανό είναι πολύ μικρός οικισμός στο νοτιότερο άκρο των ακτών της Αρκαδίας.
Γεωγραφία
Απέχει 24 χλμ. από τα Πούλιθρα και 11 χλμ. από τον οικισμό Πηγάδι Αρκαδίας. . Αποτελεί το νοτιότερο οικισμό της Αρκαδικής Ριβιέρας.
Παραπομπές
Κατηγορία:Δήμος Νότιας Κυνουρίας Φωκιανο
Γιούρι του Ούγκλιτς
Ο Γιούρι (Γεώργιος) Βασίλιεβιτς, ρωσ. Юрий Васильевич (30 Οκτωβρίου 1532 - 24 Ιουνίου 1563) από τον Οίκο των Ρουρικιδών είχε ως πρόσοδο το Ούγλιτς επί του Βόλγα. Ως κωφός εκ γενετής, αποκλείστηκε της διαδοχής.
Βιογραφία
Ήταν ο δεύτερος γιος τού Βασίλι Γ΄ μεγάλου πρίγκιπα της Μόσχας και της Ελένας Γκλίνσκαγιας, κόρης τού Βασίλι Λβόβιτς Γκλίνσκι πρίγκιπα με καταγωγή από τους Τατάρους της Λιθουανίας.
Το 1533 ο πατέρας του από απόστημα στο πόδι απεβίωσε και το 1538 η μητέρα του δηλητηριάστηκε. Από επιστολές που τού έγραψε ο μεγαλύτερος αδελφός του Ιβάν Δ΄ ο τρομερός, μαθαίνουμε, ότι τα δύο αδέλφια αισθανόταν παραμελημένα και προσβεβλημένα από τους ισχυρούς βογιάρους των Σουίσκι και Μπέλσκι. Ο αδελφός του περνούσε την ώρα, μαθαίνοντας θεολογία, ενώ ο Γιούρι ενδιαφερόταν για φαγητό και παιχνίδια, όπως η παγοδρομία. Ο Γιούρι συνόδευε τον αδελφό του κατά την τελετή της στέψης του ως Αυτοκράτορα (Tsar)· τού παραχωρήθηκαν ιδιαίτερη κατοικία και υπηρέτες.
Το 1552 κατά τον πόλεμο εναντίον του Καζάν, τού δόθηκε ο πλήρης έλεγχος των υποθέσεων τού κράτους, καθώς ο Ιβάν Δ΄ συνόδευε τον στρατό στο Καζάν. Απεβίωσε το 1563 από φυσικά αίτια και η γυναίκα του εστάλει στη μονή Νοβοντέβιτσι, ενώ η περιουσία του κληροδοτήθηκε στον αδελφό του.
Οικογένεια
Νυμφεύτηκε το 1547 τη Ουλιάνα Παλέτσκαγια, κόρη τού Ντμίτρι Παλέτσκι και είχε τέκνο:
Πηγές
Κατηγορία:Ρουρικίδες Κατηγορία:Κωφοί
Νομισματοκοπείο (εγκατάσταση)
Ένα νομισματοκοπεία είναι μια βιομηχανική εγκατάσταση με την οποία παράγονται νομίσματα τα οποία μπορούν να χρησιμοποιηθούν σαν Νομισματική μονάδα.
Η ιστορία των νομισματοκοπείων είναι άμεσα σχετιζόμενη με την ιστορία των κερμάτων. Στην αρχή, το σφυρήλατο νόμισμα ήταν το βασικό μέσο για την κοπή νομισμάτων, με αποτέλεσμα οι παραγωγές να μην ξεπερνούν τις εκατοντάδες ή χιλιάδες. Στα σύγχρονα νομισματοκοπεία, τα νομίσματα κατασκευάζονται σε μεγάλους αριθμούς.
Εξωτερικοί σύνδεσμοι
Κατηγορία:Νομισματική ορολογία
Κλέων Παράσχος
Ο Κλέων Παράσχος (Πύργος, Βόρεια Θράκη 1894 - Αθήνα 1964) ήταν κριτικός καί ποιητής.
Βιογραφία
Σπούδασε οικονομικά καί λογιστικά στο πανεπιστήμιο της Ελβετίας από το 1913 εως το 1915. Διετέλεσε καθηγητής της γαλλικής γλώσσας το 1917. Υπήρξε δημοσιογράφος σε πολλές Αθηναϊκές εφημερίδες. Για ενα διάστημα εργάστηκε καί στο Υπουργείο Τύπου. Παρέμεινε κυρίως ως κριτικός τέχνης παρά το γεγονός ότι επεδίωξε συστηματικά μια θέση στην ποίηση. Το 1939 του απονεμήθηκε το Κρατικό Βραβείο Κριτικής για το έργο του Μορφές και ιδέες και το 1956 το Κρατικό Βραβείο δοκιμίου.
Εργογραφία
Βαρβαγιάννη)’’ ποίηση (1915)
Κριτική έργου
Ως κριτικός κατόρθωσε να συνδυάσει την ευρύτητα της εποπτείας με την ευρωπαϊκότητα της κατάρτισης.
Βιβλιογραφία
Μ.[ιχάλης] Γ. Μ.[ερακλής], Ε.[υδοκία] Π.[αραδείση], "Κλέων Παράσχος", σ. 1733-1734, Λεξικό Νεοελληνικής Λογοτεχνίας, Εκδόσεις Πατάκη, Αθήνα 2007.
Κατηγορία:Νεοέλληνες ποιητές Κατηγορία:Έλληνες κριτικοί Κατηγορία:Έλληνες κριτικοί του θεάτρου Κατηγορία:Γενιά του ’20
Σοβιετικός πόλεμος στο Αφγανιστάν
Ιστορικό Υπόβαθρο
thumb|δεξιά|Οπλισμένοι [[Μουτζαχεντίν επιστρέφουν στο κατεστραμμένο χωριό τους, φωτογραφία στις 25 Μαρτίου 1986.]]
Η ρωσική στρατιωτική εμπλοκή στο Αφγανιστάν έχει μακρά ιστορία και χρονολογείται από την εποχή που οι τσάροι της Ρωσίας τον 19ο αιώνα, ανέπτυσσαν επεκτατική πολιτική προς περιοχές του Αφγανιστάν. Η πολιτική αυτή συνάντησε τον ανταγωνισμό από πλευράς της Μεγάλης Βρετανίας, ο οποίος έμεινε γνωστός στη διεθνή πολιτική με τον βρετανικό όρο Μεγάλο Παιχνίδι (Great Game). Η αφορμή για την έξαρση του ρωσοβρετανικού ανταγωνισμού στο Αφγανιστάν, δόθηκε με τη λεγόμενη Υπόθεση Παντζάχ, μια στρατιωτική αψιμαχία που σημειώθηκε το 1885 όταν ρωσικές δυνάμεις κατέλαβαν αφγανικά εδάφη, νότια του Ιξώς ποταμού, κοντά στην όαση Παντζάχ. Οι ρωσικές βλέψεις προς την περιοχή του Αφγανιστάν συνεχίστηκαν και αργότερα, όταν η Ρωσία μετασχηματίστηκε σε Σοβιετική Ένωση. Οι Σοβιετικοί ηγέτες, φρόντιζαν να διατηρούν την προσπάθεια διείσδυσής τους στο Αφγανιστάν, στέλνοντας μεγάλες ποσότητες οικονομικής και στρατιωτικής βοήθειας από το 1955 έως το 1978.
Τον Φεβρουάριο του 1979, η Ιρανική Επανάσταση προκάλεσε την εκθρόνιση του υποστηριζόμενου από τις Ηνωμένες Πολιτείες βασιλιά του Ιράν. Οι Ηνωμένες Πολιτείες απέστειλαν ως απάντηση είκοσι πλοία και δύο αεροπλανοφόρα στον Περσικό Κόλπο και στην Αραβική Θάλασσα, ενώ άρχισε μία σειρά από αμοιβαίες απειλές μεταξύ Η.Π.Α. και Ιράν.
Στις 14 Φεβρουαρίου ο Αμερικανός πρέσβης στο Αφγανιστάν Άντολφ Νταμπς απήχθη από ένοπλους και σκοτώθηκε κατά την επιχείρηση απελευθέρωσής του.
Τον Μάρτιο του 1979 υπογράφηκε η Συνθήκη Ειρήνης μεταξύ Ισραήλ και Αιγύπτου. Η Σοβιετική ηγεσία είδε τη Συνθήκη αυτή ως μέγιστο πλεονέκτημα για την αμερικανική πλευρά. Μια σοβιετική εφημερίδα αποκάλεσε την Αίγυπτο και το Ισραήλ ως «σταυροφόρους του Πενταγώνου». Ταυτόχρονα, οι Η.Π.Α. έστειλαν 5.000 στρατιώτες ως απεσταλμένους στη Σαουδική Αραβία, κάτι που αποτελούσε επιπλέον απειλή για τα σοβιετικά συμφέροντα στην περιοχή, ενώ από την άλλη πλευρά, το Ιράκ που ως τότε αποτελούσε σύμμαχο της Σοβιετικής Ένωσης, είχε απομακρυνθεί από αυτήν, καθώς αντί να τη χρησιμοποιεί ως προμηθευτή όπλων όπως συνέβαινε ως τότε, ανέπτυξε σταδιακά δεσμούς φιλίας με τη γαλλική και ιταλική πλευρά, αγοράζοντας όπλα από τις χώρες αυτές.
Η ίδρυση της Δημοκρατίας του Αφγανιστάν
Το κόμμα των μαρξιστών λενινιστών του Αφγανιστάν, το αρχικώς παράνομο του Αφγανιστάν, αύξησε τη δύναμή του κατά την περίοδο βασιλείας του Μοχάμεντ Ζαχίρ Σαχ (1933-1973), και κυρίως την περίοδο κατά την οποία ήταν πρωθυπουργός ο ξάδερφός του Μοχάμεντ Νταούντ Χαν (1954-1963). Το Λαϊκό Δημοκρατικό Κόμμα αποτελούταν από δύο πτέρυγες, τη Χαλκ (Λαός) και την Παρτσάμ (Σημαία), που συνενώθηκαν το 1965 και διασπάστηκαν πάλι το 1967, καθώς απευθύνονταν σε διαφορετικά κοινωνικά στρώματα. Η Παρτσάμ σε μια εθνική αστική τάξη, διανοούμενους και στρατιωτικούς, που πρέσβευαν μια μετριοπαθή αλλαγή της κοινωνίας προς το σοσιαλιστικότερο και ορθότερη αναδιανομή του πλούτου, χωρίς να θιγούν βαθιά ριζωμένα πολιτισμικά χαρακτηριστικά της αφγανικής κοινωνίας, ενώ η Χαλκ σε μια συμμαχία αγροτών και εργατών, έχοντας πιο ριζοσπαστικό κομμουνιστικό πρόγραμμα. Η Χαλκ, η λεγόμενη "φράξια των μαζών", είχε επικεφαλής τον Νουρ Μουχαμάντ Ταρακί και η Παρτσάμ, η "φράξια του εμβλήματος" (Κόμμα της Ερυθράς Σημαίας), είχε επικεφαλής τον Μπαμπράκ Καρμάλ. Ο προηγούμενος πρωθυπουργός, Μοχάμεντ Νταούντ Χαν, κατέλαβε τελικώς την εξουσία από τη διεφθαρμένη και αδύναμη οικονομικά βασιλική κυβέρνηση, με μία σχεδόν αναίμακτη εξέγερση στις 17 Ιουλίου του 1973, βάζοντας τέλος στη μοναρχία. Ωστόσο, και οι δικές του προσπάθειες για οικονομική και κοινωνική ανάκαμψη στάθηκαν άκαρπες, ενώ η αυξανόμενη αντιπαλότητα μεταξύ των φραξιών του μαρξιστικού κόμματος πυροδοτήθηκε ακόμη περισσότερο όταν δολοφονήθηκε ένα επιφανές μέλος του κόμματος, ο Μιρ Ακμπάρ Χαϊμπέρ. Οι μυστηριώδεις συνθήκες θανάτου του, αύξησαν τις εκδηλώσεις διαμαρτυρίας εναντίον του πρωθυπουργού, που κατέληξαν στη σύλληψη αρκετών επιφανών μαρξιστών στην Καμπούλ.
Στις 27 Απριλίου 1978, ο Αφγανικός Στρατός, που έβλεπε ευνοϊκά το Κόμμα των Μαρξιστών, σε συνεργασία μαζί τους ανέτρεψε και εκτέλεσε τον πρωθυπουργό Νταούντ Χαν και μέλη της οικογένειάς του. Ο Νουρ Μουχαμάντ Ταρακί, Γενικός Γραμματέας του Μαρξιστικού Κόμματος, έγινε Πρόεδρος του Επαναστατικού Συμβουλίου και πρωθυπουργός της νεοσύστατης Δημοκρατίας του Αφγανιστάν.
Οι φράξιες της νέας κυβέρνησης
Ύστερα από την επανάσταση, ο Ταρακί, ο οποίος είχε στα χέρια του την προεδρία, την πρωθυπουργία και το αξίωμα του Γενικού Γραμματέα του Κόμματος, προχώρησε σε διώξεις, εξορίες και διαγραφές των μελών της αντίπαλης φράξιας. Το κυβερνών κόμμα, κατά τους πρώτους δεκαοκτώ μήνες της θητείας του, εφήρμοσε ένα πρόγραμμα διακυβέρνησης σοβιετικού τύπου. Ο λαός όμως, γαλουχημένος όπως ήταν με τις παραδόσεις του Ισλάμ, δεν καλοδέχθηκε τα νέα διατάγματα που προέβλεπαν αλλαγές στον γάμο και στο οικογενειακό δίκαιο. Στα μέσα του 1978 ξεκίνησε νέα εξέγερση εναντίον της κυβερνητικής φρουράς, η οποία εξελίχθηκε σε εμφύλιο πόλεμο. Τον Σεπτέμβριο του 1979, ο αναπληρωτής πρωθυπουργός Χαφιζουλάχ Αμίν κατέλαβε την εξουσία, ύστερα από ανταλλαγή πυροβολισμών στο παλάτι, που είχε ως αποτέλεσμα το θάνατο του προέδρου Ταρακί. Ύστερα από δυο μήνες αστάθειας το καθεστώς του Αμίν, το οποίο είχε κινηθεί εναντίον τόσο των εχθρών του στο Κόμμα των Μαρξιστών, όσο και της επανάστασης, κατέρρευσε.
Οι σοβιετικο-αφγανικές σχέσεις
2 έτη μετά την Οκτωβριανή Επανάσταση, το 1919, η Σοβιετική κυβέρνηση έδωσε στο Αφγανιστάν μια τεράστια ποσότητα από χρήματα και πολεμοφόδια, υποστηρίζοντας έτσι την αφγανική αντίσταση εναντίον των Βρετανών.
Αποτίμηση του πολέμου
Η εισβολή του Σοβιετικού στρατού συνιστούσε μια αμυντική ενέργεια η οποία αποσκοπούσε στην προστασία της Ε.Σ.Σ.Δ. από ενδεχόμενη επέκταση της Ιρανικής επανάστασης. Ταυτόχρονα όμως αποτελούσε και επίθεση σε ένα εχθρό της Δύσης, καθώς με αυτήν συγκρούονταν οι Ηνωμένες Πολιτείες Αμερικής. Για τη Δύση όμως και ιδιαίτερα για τις Ηνωμένες Πολιτείες Αμερικής, η Σοβιετική εισβολή στο Αφγανιστάν ήταν απειλητική, επειδή ερχόταν σε «ανησυχητική γεωγραφική εγγύτητα προς τις πετρελαιοπηγές του Περσικού Κόλπου, σε μια εποχή κατά την οποία οι πετρελαΐκές κρίσεις κατεδείκνυαν την εξάρτηση των δυτικών οικονομιών από το πετρέλαιο της περιοχής» Έτσι κινδύνευαν να βρεθούν οικονομικά εξαρτημένες από την Ε.Σ.Σ.Δ.
Επίσης, η σοβιετική εισβολή αποτελούσε την πρώτη εκτός ορίων του σοβιετικού συνασπισμού επιχείρηση του Κόκκινου Στρατού.
Η σοβιετική εισβολή είχε σαν αποτέλεσμα μεταξύ άλλων και τον τερματισμό της περιόδου ύφεσης στον ανταγωνισμό των δύο συνασπισμών.
Πηγή
Κατηγορία:Πόλεμοι του Αφγανιστάν Κατηγορία:Ιστορία του Αφγανιστάν Κατηγορία:Ιστορία της Σοβιετικής Ένωσης Κατηγορία:Σοβιετικές στρατιωτικές κατοχές
Κόμμα Επιστήμης (Αυστραλία)
Το Επιστημονικό Κόμμα, παλαιότερα γνωστό ως Future Party, είναι ένα αυστραλιανό πολιτικό κόμμα που ιδρύθηκε στις 2 Ιουλίου 2013. Ο ιδρυτής ηγέτης, James Jansson, σπούδαζε για το διδακτορικό του στο Ινστιτούτο Kirby κατά τη διάρκεια του σχηματισμού του κόμματος, με έμφαση στην προώθηση της αυστραλιανής κοινωνίας μέσω τεχνικών και μακροπρόθεσμων λύσεων. Στις 22 Μαρτίου 2016, το όνομα άλλαξε σε "The Science Party" μετά την εγγραφή του στην Αυστραλιανή Εκλογική Επιτροπή. Το Κόμμα Επιστήμης έχει υποδείξει υποψηφίους για τις ομοσπονδιακές εκλογές 2013, 2016 και 2019, καθώς και αρκετές εκλογές.
Παραπομπές
Κατηγορία:Πολιτικά κόμματα στην Αυστραλία
Καλλιθέα Ελασσόνος Λαρίσης
Η Καλλιθέα  ή Καλλιθέα Ολύμπου είναι οικισμός της Θεσσαλίας στην Περιφερειακή Ενότητα Λάρισας.
Γενικά στοιχεία
Η Καλλιθέα βρίσκεται σε απόσταση περίπου 13 χλμ. Β. από την Ελασσόνα (έδρα του δήμου) και 52 χλμ. ΒΔ. από την Λάρισα, στους πρόποδες του Ολύμπου, σε υψόμετρο 520 μέτρα. Υπήρξε έδρα του καποδιστριακού Δήμου Ολύμπου του νομού Λάρισας, η οποία κατά την απογραφή του 2001 είχε μόνιμο πληθυσμό 678 κατοίκους. Το 2011 ο Δήμος Ολύμπου συνενώθηκε στον ενιαίο Δήμο Ελασσόνας και η Καλλιθέα αποτελεί πλέον τοπική κοινότητα του Δήμου Ελασσόνας.
Η ονομασία της, κατά τα χρόνια της Τουρκοκρατίας ήταν Σάντοβο ή Ορμανλί και αποτελούσε τούρκικο τσιφλίκι. Κύρια ασχολία των κατοίκων της ο πρωτογενής τομέας (γεωργία – κτηνοτροφία).
Από την Καλλιθέα, η οποία βρίσκεται σε κεντρικό σημείο, πάνω στην Ε.Ο. Ελασσόνας - Κατερίνης και Ελασσόνας - Λεπτοκαρυάς (του Δήμου Ανατολικού Ολύμπου Νομού Πιερίας), φαίνεται ο Όλυμπος, που υψώνεται επιβλητικός, ιδίως όταν είναι χιονισμένος. Στην Καλλιθέα κατά καιρούς διεξάγονταν αγώνες Moto Cross Πανελλαδικής εμβέλειας.
Η Καλλιθέα διέθετε ραδιοφωνικό σταθμό αδειοδοτημένο από το εθνικό συμβούλιο ραδιοτηλεόρασης, νομαρχιακής εμβέλειας υπό την ονομασία "Ανατολικός 95,8" από το 1999-2007.
Επίσης, στην Καλλιθέα βρίσκονται το πρώην Δημαρχείο Ολύμπου (πλέον δημοτικό κατάστημα), αγροτικό ιατρείο, φαρμακείο, καθώς και το μοναδικό Γυμνάσιο και Λύκειο στη Δημοτική Ενότητα Ολύμπου.
Η Τοπική Κοινότητα Καλλιθέας (οικισμοί: Καλλιθέα και Πετρωτό), έχει μόνιμο πληθυσμό (απογρ. 2011) 699 κατοίκους.
Δείτε επίσης
Στην ίδια περιφερειακή ενότητα υπάρχει ο συνώνυμος οικισμός Καλλιθέα στο δήμο Φαρσάλων.
Παραπομπές
Κατηγορία:Χωριά του νομού Λάρισας Κατηγορία:Δήμος Ελασσόνας
Τροπικοί κυκλώνες και κλιματική αλλαγή
μικρογραφία|300x300εσ|Ο τροπικός κυκλώνας 02A βρισκόταν στην [[Αραβική Θάλασσα στις 26 Σεπτεμβρίου 2001. Ο κυκλώνας κινούνταν Δ.-ΒΔ. με ταχύτητα 6 κόμβων, με μέγιστους παρατεταμένους ανέμους που υπολογίζονται σε 35 κόμβους, και ριπές έως 45 κόμβους.]] Οι τροπικοί κυκλώνες λόγω της κλιματικής αλλαγής αναμένεται να αυξηθούν σε ένταση, να έχουν αυξημένες βροχοπτώσεις και ισχυρότερες θύελλες, αλλά μπορεί και να υπάρξει μείωση της συχνότητάς τους παγκοσμίως.
Εάν τα χαρακτηριστικά των τροπικών κυκλώνων έχουν αλλάξει ή θα αλλάξουν σε ένα θερμαινόμενο κλίμα - και εάν ναι, πώς - έχει αποτελέσει αντικείμενο σημαντικής έρευνας, συχνά με αντικρουόμενα αποτελέσματα. Οι μεγάλες διακυμάνσεις πλάτους στη συχνότητα και στην ένταση των τροπικών κυκλώνων περιπλέκουν σημαντικά τόσο την ανίχνευση των μακροπρόθεσμων τάσεων όσο και την απόδοσή τους σε αυξανόμενα επίπεδα ατμοσφαιρικών αερίων του θερμοκηπίου. Η ανίχνευση τάσεων παρεμποδίζεται περαιτέρω από σημαντικούς περιορισμούς στη διαθεσιμότητα και στην ποιότητα των παγκόσμιων ιστορικών αρχείων τροπικών κυκλώνων. Επομένως, παραμένει αβέβαιο εάν οι προηγούμενες αλλαγές στην δραστηριότητα των τροπικών κυκλώνων έχουν υπερβεί την αναμενόμενη μεταβλητότητα από φυσικές αιτίες.
Ωστόσο, οι μελλοντικές προβολές που βασίζονται σε θεωρητικά και δυναμικά μοντέλα υψηλής ανάλυσης δείχνουν με συνέπεια ότι το φαινόμενο του θερμοκηπίου θα προκαλέσει την παγκόσμια μέση ένταση των τροπικών κυκλώνων με στροφή προς ισχυρότερες θύελλες, με αύξηση έντασης 2-11% έως το 2100. Οι υπάρχουσες μελέτες μοντελοποίησης προβάλλουν επίσης με συνέπεια ότι η παγκόσμια μέση συχνότητα των τροπικών κυκλώνων μειώνεται κατά 6-34%. Οι μελέτες μοντελοποίησης υψηλότερης ανάλυσης συνήθως προβάλλουν σημαντικές αυξήσεις στη συχνότητα των πιο έντονων κυκλώνων και αυξήσεις της τάξης του 20% στο ρυθμό υετού σε απόσταση 100 χλμ από το μάτι του κυκλώνα. Για όλες τις παραμέτρους των κυκλώνων, οι προβλεπόμενες αλλαγές για μεμονωμένες λεκάνες δείχνουν μεγάλες διακυμάνσεις μεταξύ διαφορετικών μελετών μοντελοποίησης.
Ορολογία
μικρογραφία|300x300εσ|[[Τροπικός κυκλώνας Χάρολντ, ο οποίο καταγράφηκε τον Απρίλιο του 2020. Ο κυκλώνας αυτός ήταν κατηγορίας 5 και προκάλεσε εκτεταμένες καταστροφές στους Νήσους Σολομώντα, στο Βανουάτου, στα νησιά Φίτζι, και στα νησιά Τόνγκα.]] Ένας τροπικός κυκλώνας είναι ένα ταχέως περιστρεφόμενο σύστημα θύελλας που χαρακτηρίζεται από ένα κέντρο χαμηλής βαρομετρικής πίεσης, μια κλειστή ατμοσφαιρική κυκλοφορία χαμηλού επιπέδου, ισχυρούς ανέμους και μια σπειροειδής διάταξη καταιγίδων που προκαλούν έντονη βροχόπτωση ή ριπαίο άνεμο. Η πλειονότητα αυτών των συστημάτων σχηματίζεται κάθε χρόνο σε μία από τις επτά τροπικές λεκάνες κυκλώνων, οι οποίες παρακολουθούνται από μια ποικιλία μετεωρολογικών υπηρεσιών και κέντρων προειδοποίησης.
Σχετική κλιματική αλλαγή
Οι παράγοντες που καθορίζουν τη δραστηριότητα των τροπικών κυκλώνων είναι σχετικά καλά κατανοητοί: τα θερμότερα επίπεδα της θάλασσας είναι ευνοϊκά για τους τροπικούς κυκλώνες, καθώς και μια ασταθής και υγρή μέση τροπόσφαιρα, ενώ η κατακόρυφη διάτμηση του ανέμου τους καταστέλλει. Όλοι αυτοί οι παράγοντες αναμένεται να αλλάξουν λόγω της υπερθέρμανσης του πλανήτη, αλλά συχνά δεν είναι σαφές ποιος παράγοντας θα κυριαρχεί.
Αλλαγές στους τροπικούς κυκλώνες
Η κλιματική αλλαγή μπορεί να επηρεάσει τους τροπικούς κυκλώνες με διάφορους τρόπους: εντατικοποίηση της βροχόπτωσης και της ταχύτητας του ανέμου, μείωση της συνολικής συχνότητας, αύξηση της συχνότητας των πολύ έντονων καταιγίδων και η κατεύθυνση προς του πόλους όπου οι κυκλώνες φτάνουν τη μέγιστη ένταση είναι μεταξύ των πιθανών επιπτώσεων της κλιματικής αλλαγής που προκαλείται από τον άνθρωπο.
Βροχοπτώσεις
μικρογραφία|300x300εσ|Παγκόσμια θερμότητα στους ωκεανούς στα κορυφαία 700 μ. Η θερμότητα αυξάνεται με την πάροδο των χρόνων κάτι το οποίο αναμένεται να οδηγήσει στην αύξηση των βροχοπτώσεων των κυκλώνων. Ο θερμότερος αέρας μπορεί να συγκρατήσει περισσότερους υδρατμούς: η θεωρητική μέγιστη περιεκτικότητα σε υδρατμούς δίνεται από τη σχέση Clausius-Clapeyron, η οποία αναμένεται να αυξηθεί κατά περίπου 7% ανά 1 °C. Κατ' αυτό τον τρόπο και με βάση τα μοντέλα προβολής, τα ποσοστά βροχόπτωσης αναμένονται να αυξηθούν στο μέλλον, με τη βροχή να μειώνεται ανά ώρα. Ο Παγκόσμιος Μετεωρολογικός Οργανισμός δήλωσε το 2017 ότι η ποσότητα των βροχοπτώσεων από τον τυφώνα Χάρβεϊ πιθανότατα να είχε αυξηθεί λόγω της κλιματικής αλλαγής.
Η περιοχή βροχόπτωσης ενός τροπικού κυκλώνα (σε αντίθεση με τον ρυθμό) ελέγχεται κυρίως από την θερμοκρασία της επιφάνειας της θάλασσας (SST), η οποία αποκαλείται σχετική θερμοκρασία επιφάνειας της θάλασσας. Αυτό που αναμένεται είναι ότι η βροχόπτωση θα επεκταθεί προς τα έξω καθώς αυξάνεται η σχετική SST, που σχετίζεται με την επέκταση ενός πεδίου ανέμου. Οι μεγαλύτεροι τροπικοί κυκλώνες παρατηρούνται στις τροπικές περιοχές του δυτικού Βόρειου Ειρηνικού, όπου βρίσκονται οι μεγαλύτερες τιμές σχετικής SST και μεσοτροποσφαιρικής σχετικής υγρασίας. Υποθέτοντας ότι οι θερμοκρασίες των ωκεανών θα αυξηθούν ομοιόμορφα, το κλίμα θέρμανσης δεν είναι πιθανό να επηρεάσει την περιοχή των βροχοπτώσεων.
Ένταση
μικρογραφία|300x300εσ|Δραστηριότητα των τροπικών κυκλώνων στον Βόρειο Ατλαντικό σύμφωνα με τον Δείκτη ACE, 1950-2015.|αριστερά Οι τροπικοί κυκλώνες χρησιμοποιούν ζεστό, υγρό αέρα ως καύσιμο. Καθώς η κλιματική αλλαγή θερμαίνει τις επιφάνειες των ωκεανών, υπάρχει πιθανόν περισσότερο καύσιμο διαθέσιμο. Μια μελέτη που δημοσιεύθηκε το 2012 υποδηλώνει ότι η σχετική θεροκρασία της επιφάνειας της θάλασσας μπορεί να χρησιμοποιηθεί για τη μέτρηση της δυνητικής έντασης (PI) των τροπικών κυκλώνων, καθώς οι κυκλώνες είναι ευαίσθητοι στις θερμοκρασίες των λεκανών των ωκεανών. Μεταξύ του 1979 και του 2017, σημειώθηκε παγκόσμια αύξηση του ποσοστού των τροπικών κυκλώνων της κατηγορίας 3 και υψηλότερης σε κλίμακα Σαφίρ-Σίμπσον, οι οποίοι ήταν κυκλώνες με ταχύτητες ανέμου πάνω από 115 μίλια την ώρα. Η τάση ήταν πιο ξεκάθαρη στον Βόρειο Ατλαντικό και στον Νότιο Ινδικό Ωκεανό. Στον Βόρειο Ειρηνικό, οι τροπικοί κυκλώνες μετακινούνταν σε ψυχρότερα νερά και δεν υπήρξε αύξηση της έντασης κατά τη διάρκεια αυτής της περιόδου. Με την αύξηση της θερμοκρασίας κατά 2 °C, μεγαλύτερο ποσοστό (+ 13%) των τροπικών κυκλώνων αναμένεται να φτάσει τις κατηγορίες 4 και 5.
Η κλιματική αλλαγή πιθανότατα οδήγησε στην παρατηρούμενη τάση της ταχείας εντατικοποίησης των τροπικών κυκλώνων στη λεκάνη του Ατλαντικού, όπου οι θύελλες σχεδόν διπλασιάστηκαν σε ένταση από το 1982 έως το 2009. Η ένταση των κυκλώνων είναι δύσκολο να προβλεφθεί και αποτελεί πρόσθετο κίνδυνο για τις παράκτιες κοινότητες. Οι θύελλες έχουν αρχίσει επίσης να υποχωρούν πιο αργά πριν φτάσουν στη στεριά, απειλώντας περισσότερες περιοχές στην ενδοχώρα από ό,τι στο παρελθόν. Η εποχή των κυκλώνων του Ατλαντικού το 2020 ήταν εξαιρετικά δραστήρια και κατέγραψε πολλά ρεκόρ για τη συχνότητα και την ένταση των θυελλών.
Συχνότητα
αριστερά|μικρογραφία|300x300εσ|Χάρτης περιοχών που πλήττονται από τροπικούς κυκλώνες.{{Legend|red|Τροπικοί κυκλώνες που έχουν επηρεάσει αυτά τα έθνη / περιοχές.}}{{Legend|orange|Τόσο τροπικοί κυκλώνες, όσο και εξωτροπικά υπολείμματα τροπικών κυκλώνων έχουν επηρεάσει αυτές τις περιοχές.}}{{Legend|yellow|Εξωτροπικά υπολείμματα τροπικών κυκλώνων έχουν επηρεάσει αυτές τις περιοχές.}} Επί του παρόντος δεν υπάρχει συναίνεση για το πώς η κλιματική αλλαγή θα επηρεάσει τη συνολική συχνότητα των τροπικών κυκλώνων. Η πλειονότητα των κλιματικών μοντέλων εμφανίζει μειωμένη συχνότητα σε μελλοντικές προβλέψεις. Για παράδειγμα, μία μελέτη σύγκρισης εννέα κλιματικών μοντέλων υψηλής ανάλυσης διαπίστωσε το 2020 έντονες μειώσεις στη συχνότητα στον Νότιο Ινδικό Ωκεανό και στο Νότιο Ημισφαίριο γενικότερα, ενώ κατέληξε σε ανάμεικτα συμπεράσματα για τους τροπικούς κυκλώνες του Βόρειου Ημισφαιρίου. Οι παρατηρήσεις έχουν δείξει μικρή αλλαγή στη συνολική συχνότητα των τροπικών κυκλώνων παγκοσμίως.
Έρευνα που πραγματοποιήθηκε μετά την εποχή του τυφώνα 2015 στον ανατολικό και κεντρικό Ειρηνικό Ωκεανό, όπου σημειώθηκε αυξημένος αριθμός τροπικών κυκλώνων και τριών ταυτόχρονων τυφώνων κατηγορίας 4, κατέληξε στο συμπέρασμα ότι τα αέρια του θερμοκηπίου ενίσχυσαν την υποτροπική υπερθέρμανση του Ειρηνικού, κάτι το οποίο αναμένεται να αυξήσει τη συχνότητα των εξαιρετικά ενεργών τροπικών κυκλώνων σε αυτή την περιοχή.
Παραπομπές
Κατηγορία:Κλιματική αλλαγή Κατηγορία:Τροπικός κυκλώνας Κατηγορία:Μετεωρολογία Κατηγορία:Μετεωρολογικά φαινόμενα
Λαμπτήρας νέον
Ο λαμπτήρας νέον (ή λαμπτήρες αίγλης) είναι μία μικρογραφία λάμπας εκκένωσης αερίων που τυπικά περιέχει αέριο νέον σε μία γυάλινη κάψουλα. Στους λαμπτήρες νέον η περιοχή φωτοβολίας είναι μικρή και δίπλα στα ηλεκτρόδια, κάτι που τους διαχωρίζει από τους πολύ μακρύτερους και φωτεινότερους σωλήνες νέον που χρησιμοποιούνται στις επιγραφές. Ο όρος λαμπτήρας νέον γενικότερα αναφέρεται σε λάμπες με παρόμοια σχεδίαση που λειτουργούν με διαφορετικά αέρια. Οι λαμπτήρες νέον ήταν πολύ συνηθισμένοι σε οθόνες ηλεκτρονικών οργάνων την δεκαετία του 1970. Η βασική σχεδίαση των λαμπτήρων νέον έχει ενσωματωθεί στις σύγχρονες οθόνες πλάσμα.
Κατηγορία:Φωτεινές πηγές
Πιζοβίτσε
Το Πιζοβίτσε (πολωνικά: Pyrzowice) είναι χωριό της Γκμίνα Οζαροβίτσε, στο Πόβιατ Ταρνόφσκιε Γκούρι του Βοεβοδάτου Σιλεσίας, στη νότια Πολωνία. Απέχει περίπου 2 χιλιόμετρα ανατολικά του Οζαροβίτσε, 15 χιλιόμετρα ανατολικά του Ταρνόφσκιε Γκούρι και 25 χιλιόμετρα βόρεια της πρωτεύουσας του βοεβοδάτου, Κατοβίτσε. Το χωριό έχει πληθυσμό 980 κατοίκους και βρίσκεται κοντά στο Διεθνές Αεροδρόμιο Κατοβίτσε.
Ιστορία
Το Πιζοβίτσε ανήκει στο Λεκανοπέδιο Ντονμπρόβα, τμήμα της ιστορικής επαρχίας της Ελάσσονος Πολωνίας. Το χωριό αναφέρθηκε για πρώτη φορά το 1340 και για αιώνες, ήταν μέρος του Δουκάτου του Σιέβιες, ιδιοκτησία επισκόπων της Κρακοβίας. Αρχικά, το Πιζοβίτσε ανήκε σε Νορβερτίνους μοναχές από την Κρακοβία. Ανά τους αιώνες άλλαξε χέρια αρκετές φορές. Μετά τους διαμελισμούς της Πολωνίας, από το 1815 ανήκε στο ελεγχόμενο από τη Ρωσία Βασίλειο της Πολωνίας (1815-1915) και το 1918 επέστρεψε στην Πολωνία, ως μέρος του Βοεβοδάτου Κιέλτσε. Το 1940, οι Γερμανοί κατακτητές άνοιξαν μια αεροπορική βάση στο χωριό Ζέντεκ, το οποίο αργότερα έγινε το Διεθνές Αεροδρόμιο Κατοβίτσε.
Παραπομπές
Κατηγορία:Χωριά της Πολωνίας
Θόας
Με το όνομα Θόας ή Θόαντας (< θέω (τρέχω, επιταχύνω), «ο γρήγορος, ο πάντοτε έτοιμος») αναφέρονται στην ελληνική μυθολογία τουλάχιστον έξι διαφορετικά πρόσωπα, τα εξής:
Πηγές
Θοας Κατηγορία:Τρωικός Πόλεμος Κατηγορία:Μυθικοί βασιλείς της Λήμνου Κατηγορία:Βασιλείς της Κορίνθου
Αλίκη Βατικιώτη
Μία πτέρυγα του ανακαινισμένου Ωδείου Αθηνών του οποίου υπήρξε καθηγήτρια αναδεικνύοντας μία σειρά νέων καλλιτεχνών, φέρει, τιμητικά, το ονοματεπώνυμό της. Το όνομά της, επίσης, φέρει και πολιτιστικό ίδρυμα («Friends of Aliki Vatikioti for Music and the Arts»), ενώ στη μνήμη της διοργανώνονται τόσο μουσικοί διαγωνισμοί, όσο και διάφορα ρεσιτάλ πιάνου. Ήταν παντρεμένη με τον Στίβεν Φάραντ. Η κηδεία της πραγματοποιήθηκε στις 19 Φεβρουαρίου 2004 από τον Ι. Ναό του Αγίου Διονυσίου
Παραπομπές
Βατικιωτη Αλικη Κατηγορία:Καθηγητές του Ωδείου Αθηνών Κατηγορία:Απόφοιτοι του Ωδείου Αθηνών
Death Rap
Death Rap ονομάζεται ο πέμπτος προσωπικός μουσικός δίσκος του Αμερικάνου καλλιτέχνη χιπ χοπ Necro, το οποίο κυκλοφόρησε στις 11 Σεπτεμβρίου του 2007, από την εταιρία Psycho+Logical-Records. Όπως φαίνεται κι από τον τίτλο, το άλμπουμ ενδέχεται να σηματοδοτήσει μια επιστροφή στο στην death rap θεματολογία του Necro, η οποία περιστρεφόταν, στον τελευταίο του δίσκο με τίτλο The Sexorcist, γύρω από το σεξ.
Πληροφορίες για το δίσκο
Οι φήμες σχετικά με το νέο προσωπικό δίσκο που ετοίμαζε ο Necro ξεκίνησαν στις αρχές του 2007, μετά από την κυκλοφορία του πρώτου δίσκου του γκρουπ The Circle of Tyrants με τίτλο The Circle of Tyrants.
Στις 15 Ιουλίου του 2007 ο δικτυακός τόπος SMNnews.com ανακοίνωσε ότι ο δίσκος θα κυκλοφορήσει στις 11 Σεπτεμβρίου του 2007 και ονομάζεται Death Rap. Επίσης ανακοίνωσαν τη λίστα τραγουδιών του δίσκου.
Στις 19 Ιουλίου του 2007 η Myspace σελίδα του Necro ανανεώθηκε με ένα καινούργιο κομμάτι από τον δίσκο Death Rap με τίτλο "Some Get Back (Revenge)". Επίσης αναρτήθηκε και το εξώφυλλο του δίσκου.
Μεταξοχώρι (αποσαφήνιση)
Με το όνομα Μεταξοχώρι αναφέρονται οι παρακάτω οικισμοί της Ελλάδας.
Death Rap
Πηγές
Κατηγορία:Δισκογραφία Κατηγορία:Άλμπουμ του 2007
Μαγκαλάς
Το Μαγκαλάς (γαλλικά: Magalas, οξιτανικά: Magalaç) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Μαγκαλασιέν (γαλλικά: Magalassiens).
Εξωτερικοί σύνδεσμοι
Κατηγορία:Κοινότητες του Ερώ
Νομισματικός πληθωρισμός
Ο νομισματικός πληθωρισμός είναι η συνεχής αύξηση της προσφοράς χρήματος μιας χώρας (ή της ζώνης του νομίσματος). Ανάλογα με πολλούς παράγοντες, ιδιαίτερα τις προσδοκίες των πολιτών, τη θεμελιώδη κατάσταση και την ανάπτυξη της οικονομίας και του μηχανισμού μετάδοσης του νομίσματος, είναι πιθανό να οδηγήσει σε πληθωρισμό, που αποτελεί αύξηση του γενικού επιπέδου των τιμών των αγαθών και των υπηρεσιών.
Εξωτερικοί σύνδεσμοι
Κατηγορία:Πληθωρισμός
Χριστόφορος Φιλητάς
Ο Χριστόφορος Φιλητάς ( Γραμμένο, 1787 - Κέρκυρα, 1867 ) ήταν Έλληνας δάσκαλος, λόγιος, γιατρός και πανεπιστημιακός καθηγητής που έζησε τον 19ο αιώνα.
Σταδιοδρομία
Μετά την ολοκλήρωση των σπουδών του, δίδαξε αρχικά στην Τεργέστη με προτροπή του αντιπροέδρου της ελληνικής παροικίας Ιάκωβου Ρώτα. Τότε γνώρισε τον Άγγλο φιλέλληνα Φρέντερικ Νορθ (λόρδο Γκιλφορντ) που πίστεψε στις ικανότητές του και αποφάσισε να του παρέχει υποτροφία για σπουδές φιλολογίας στο πανεπιστήμιο της Οξφόρδης. Στο δρόμο για την Αγγλία το 1819 σταμάτησε πρώτα στο Παρίσι όπου γνώρισε τον Αδαμάντιο Κοραή και υιοθέτησε τις θέσεις του για το γλωσσικό ζήτημα. Έπειτα έφτασε στην Αγγλία όπου έμεινε σπουδάζοντας για μερικούς μήνες ελληνικά χειρόγραφα κι έντυπα. Επιστρέφοντας στον ελλαδικό χώρο μέσω Βενετίας(όπου μελέτησε την πλούσια Δημοτική Βιβλιοθήκη ), έγινε το 1820 διευθυντής του Λυκείου της Κέρκυρας, κι από το 1824 στην Ιόνιο Ακαδημία, το πρώτο ελληνόφωνο πανεπιστήμιο που ίδρυσε ο λόρδος Γκιλφορντ ως αρμοστής της Ιονίου Πολιτείας. Την ίδια εποχή δίδαξαν στην ίδια Ακαδημία ο Ανδρέας Μουστοξύδης, ο Νεόφυτος Βάμβας κι ο Ανδρέας Κάλβος, ενώ γραμματέας του Γκιλφορντ ήταν ο Σπυρίδων Τρικούπης.
Μετά το θάνατο Γκιλφορντ το 1827 και την παρακμή της Ακαδημίας, το 1829 ανέλαβε διευθυντής του Σχολείου Ζακύνθου, το 1840 καθηγητής στο Γυμνάσιο Κέρκυρας, την εποχή που εκεί ζούσε ο Διονύσιος Σολωμός. Ο Φιλητάς δίδαξε και σε ελληνικά σχολεία του Μελένικου στη σημερινή Βουλγαρία. Το 1866 διορίστηκε καθηγητής ελληνικής φιλολογίας στο Πανεπιστήμιο Αθηνών, απεβίωσε όμως τον Ιούλιο του επόμενου έτους στην Κέρκυρα.
Έργο
Ο Φιλητάς άφησε πλούσιο έργο, μεγάλο μέρος από το οποίο έμεινε ανέκδοτο. Μελέτησε τη δημώδη γλώσσα και τα δημοτικά τραγούδια. Κύρια έργα του είναι η «Γραμματική της ελληνικής γλώσσης» ( Κέρκυρα,1827 ) και τα «Φιλολογικά πάρεργα»( δύο τεύχη, Αθήνα, 1847 ). Επίσης μετέφρασε πλήθος έργων και άρθρων όπως τα «Ιλίου πέρσις» ( β' βιβλίο της Αινειάδας ), «Η υπεράσπισις της Γραικικής Εκκλησίας εσχάτως προσβληθείσης υπό Δομινίκου Τεϊξέιρα», «Εις το περί της προς τους Ανατολικούς εγκυκλίου Πίου του Θ'.» κ.ά.
Επίσης, συνέταξε το 1843, ως καθηγητής της Φιλοσοφικής της Ιονίου Ακαδημίας, την επιγραφή του «οβελίσκου του Ντούγκλας» στην Γαρίτσα της Κέρκυρας ( αναφερόταν στις ευεργεσίες του Ουάρδου Ντούγκλα προς την Κέρκυρα ) καθώς και την επιτύμβια επιγραφή για τον ευεργέτη Δημήτριο Καρυτσιώτη στην Τεργέστη.
Εξωτερικοί σύνδεσμοι
Φιλητάς Φιλητάς
16 Αυγούστου
Η 16η Αυγούστου είναι η 228η ημέρα του έτους κατά το Γρηγοριανό ημερολόγιο (229η σε δίσεκτα έτη). Υπολείπονται 137 ημέρες.
Ορθόδοξη Εκκλησία
Κατηγορία:Ημέρες του έτους
Μαρωσάν
Το Μαρωσάν (γαλλικά: Maraussan, οξιτανικά: Marauçan) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Μαρωσαναί (γαλλικά: Maraussanais).
Παραπομπές
Κατηγορία:Κοινότητες του Ερώ
Ευρωλίγκα ανδρών 2000-01
Η εναρκτήρια για τη νέα Ευρωλίγκα, περίοδος 2000–01, με διοργανώτρια αρχή τη Euroleague Basketball, ξεκίνησε στις 16 Οκτωβρίου του 2000, με το παιχνίδι της κανονικής περιόδου μεταξύ της Ρεάλ Μαδρίτης και του Ολυμπιακού, στο Raimundo Saporta Pavilion στη Μαδρίτη της Ισπανίας και έληξε με το παιχνίδι του τελευταίου της σειράς των τελικών της διοργάνωσης στις 10 Μαΐου του 2001, στην αρένα PalaMalaguti στην Μπολόνια της Ιταλίας.
Μέχρι εκείνη την εποχή υπήρχε μία διοργάνωση, το Κύπελλο Πρωταθλητών Ευρώπης της FIBA, όμως, την περίοδο 2000–01 οι κορυφαίες ευρωπαϊκές ομάδες χωρίστηκαν σε δύο διακριτές διοργανώσεις του ίδιου επιπέδου που διεξάγονταν παράλληλα, η «Σουπρολίγκα» της Διεθνούς Ομοσπονδίας Καλαθοσφαίρισης (FIBA) και η «Ευρωλίγκα» μιας νεοϊδρυθείσας τότε εταιρείας (Euroleague Basketball) σε συνεργασία με την Ένωση Ευρωπαϊκών Επαγγελματικών Συνδέσμων Καλαθοσφαίρισης (ULEB).
Οι ομάδες διχάστηκαν
Η Ευρωλίγκα (ιστορικά γνωστή ως «Κύπελλο Πρωταθλητριών Ευρώπης») ιδρύθηκε αρχικά από τη FIBA και διεξαγόταν υπό τη σκέπη της από το 1958 μέχρι το καλοκαίρι του 2000, ολοκληρώνοντας την περίοδο 1999–2000. Τότε ήταν που δημιουργήθηκε η εταιρεία Euroleague Basketball.
Περιέργως, η FIBA δεν είχε ποτέ ως εμπορικό σήμα το όνομα «Euroleague» οπότε η Euroleague Basketball το χρησιμοποίησε απλά χωρίς νομικό πρόβλημα, επειδή η FIBA δεν μπορούσε να κινηθεί νομικά γι' αυτό, έτσι έπρεπε να βρει ένα νέο όνομα για τη διοργάνωση. Οπότε, η περίοδος 2000–2001 ξεκίνησε με 2 διακριτές κορυφαίες ευρωπαϊκές διοργανώσεις επαγγελματικών ομάδων καλαθοσφάιρισης, τη «Σουπρολίγκα» και τη νέα «Ευρωλίγκα».
Το ρήγμα στο κορυφαίο επίπεδο ευρωπαϊκών διασυλλογικών διοργανώσεων καλαθοσφαίρισης, αρχικά δεν έδειξε σημάδια υποχώρησης. Κορυφαίοι σύλλογοι χωρίστηκαν μεταξύ των δύο πρωταθλημάτων, με τον Παναθηναϊκός, τη Μακάμπι, την ΤΣΣΚΑ Μόσχας και την Εφές Πίλσεν να παραμένουν στη FIBA, ενώ ο Ολυμπιακός, η Κίντερ Μπολόνια, η Ρεάλ Μαδρίτης, η Μπαρτσελόνα, η Ταού Θεράμικα και η Μπενετόν Τρεβίζο εντάχθηκαν στη Euroleague Basketball.
Δύο ηπειρωτικές πρωταθλήτριες
Το Μάιο του 2001, η Ευρώπη είχε δύο ηπειρωτικές πρωταθλήτριες, τη Μακάμπι της Σουπρολίγκας (FIBA) και την Κίντερ Μπολόνια της Ευρωλίγκας (Euroleague Basketball / ULEB). Οι ηγέτες των δύο οργανισμών συνειδητοποίησαν την ανάγκη να καταλήξουν σε μία ενιαία διοργάνωση. Κατά τη διαπραγμάτευση που ακολούθησε, η Euroleague Basketball ήταν σε πλεονεκτική θέση έναντι της FIBA, η οποία και συμφώνησε τελικά με τους όρους της. Ως αποτέλεσμα, η Ευρωλίγκα ενσωματώθηκε πλήρως υπό τη σκέπη της Euroleague Basketball, ενώ οι ομάδες που συμμετείχαν στη Σουπρολίγκα, εντάχθηκαν στη νέα Ευρωλίγκα. Σήμερα είναι αποδεκτό το γεγονός ότι εκείνη την περίοδο υπήρξαν δύο πρωταθλήτριες ομάδες καλαθοσφαίρισης στην Ευρώπη.
Κανονική διάρκεια(Α' Φάση)
Στην κανονική διάρκεια, οι 24 ομάδες που συμμετέχουν χωρίζονται σε τέσσερις ομίλους των έξι ομάδων. Κάθε ομάδα, αντιμετωπίζει όλες τις υπόλοιπες ομάδες του ομίλου της, δύο φορές. Μία εντός έδρας και μία εκτός. Έτσι, η κανονική διάρκεια έχει 10 αγωνιστικές. Οι πρώτες τέσσερις ομάδες από κάθε όμιλο, προκρίνονται στην Β' Φάση (Playoffs - Top-16).
Α' Όμιλος
Source:
Β' Όμιλος
Source:
Γ' Όμιλος
Source:
Δ' Όμιλος
Source:
Εξωτερικοί σύνδεσμοι
2000-01 Ευρωλιγκα ανδρων Ευρωλιγκα ανδρων
Λαμπτήρας τόξου
Οι λεγόμενοι λαμπτήρες τόξου είναι ειδικοί λαμπτήρες που περιέχουν κυρίως ατμούς μετάλλων και ίσως βοηθητικά κάποιο ευγενές αέριο. Τα ηλεκτρόδιά τους εργάζονται "εν θερμώ". Η θέρμανση αρχικά πραγματοποιείται με ιδιαίτερο κύκλωμα που διακόπτεται αυτόματα μόλις ξεκινήσει η ακτινοβολία του λαμπτήρα, οπότε και η θέρμανση διατηρείται από το ρεύμα του τόξου ή θερμαίνονται αυτοί από το ίδιο το τόξο που ξεκινάει υπό μορφή αίγλης και η οποία σχηματίζεται εξαιτίας του αερίου που περιέχει ο σωλήνας. Η θέρμανση αυτών των λαμπτήρων αν και είναι χαμηλότερη εκείνης των λαμπτήρων πυράκτωσης καθίσταται απαραίτητη τόσο για την εξάτμιση του μετάλλου που περιέχουν, και που συνήθως είναι υδράργυρος (Hg), ή νάτριο (Na), όσο και για την περιορισμένη επιφάνεια των ηλεκτροδίων προκειμένου να εκπέμπουν εύκολα ηλεκτρόνια.
Οι λαμπτήρες τόξου διακρίνονται στους επιμέρους τρεις τύπους λαμπτήρων πίεσης:
Κάστρο του Δυρραχίου
Το Κάστρο του Δυρραχίου είναι ένα κάστρο, κτίσμα του 5ου ή 6ου αιώνα , που βρίσκεται στο Δυρράχιο, της σημερινής Αλβανίας.
Ιστορία
Το κάστρο χτίστηκε από τον αυτοκράτορα του Βυζαντίου Αναστάσιο Α΄. Εκείνη την εποχή ο Αναστάσιος έκανε την πόλη μία από τις πιο οχυρωμένες πόλεις στην Αδριατική. Επισκευές έγιναν σε πολλά τμήματα του τείχους μετά τον καταστροφικό σεισμό του 1273. Αυτή τη στιγμή μεσαιωνικά τείχη έχουν 4,6 μέτρα ύψος και τρεις πύλες, μερικοί από τους πύργους οχύρωσης σώζονται σχεδόν στο ένα τρίτο του αρχικού μήκους των τειχών του κάστρου. Το κάστρο ενισχύθηκε με αρκετούς πύργους από την Δημοκρατία της Βενετίας κατά την κατοχή της πόλης, έπειτα με την κατάληψη της πόλης από την Οθωμανική Αυτοκρατορία το τείχος ενισχύθηκε.
Το κάστρο είναι τώρα ένα δημοφιλές τουριστικό αξιοθέατο της Αλβανίας στο Δυρράχιο.
Παραπομπές
Κατηγορία:Βυζαντινά κάστρα Κατηγορία:Κάστρα στην Αλβανία
Μαργκόν (Ερώ)
Το Μαργκόν (γαλλικά και οξιτανικά: Margon) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Μαργκοναί (γαλλικά: Margonnais).
Παραπομπές
Κατηγορία:Κοινότητες του Ερώ
Κοινότητα Αληθινής
Η Κοινότητα Αληθινής είναι κοινότητα του Δήμου Φαιστού στην Περιφερειακή Ενότητα Ηρακλείου της Κρήτης, η οποία συστάθηκε το 1949 με το ΦΕΚ 8Α - 13/01/1949 με την απόσπαση του οικισμού Αληθινή από την κοινότητα Πόμπιας και τον ορισμό του ως έδρα της. Περιλαμβάνοντας μόνον την έδρα της, έχει 142 κατοίκους, σύμφωνα με την απογραφή του 2011. Είναι χαρακτηρισμένη ως αγροτικός πεδινός οικισμός, με έκταση 5,273 χμ² (2011).
Η Κοινότητα εκπροσωπείται από τον πρόεδρο κ. Γεώργιο Ρινακάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Φαιστού
Βλαδίμηρος Γιάνκοβιτς
Ο Βλαδίμηρος «Βλάντο» Γιάνκοβιτς (σέρβικα: Владимир "Владо" Јанковић, γενν. Βελιγράδι, 3 Μαρτίου 1990) είναι Έλληνας-Σέρβος διεθνής καλαθοσφαιριστής, ο οποίος αγωνίζεται ως σμολ φόργουορντ - σούτινγκ γκαρντ για την Α.Ε.Κ..
Σταδιοδρομία σε συλλόγους
Γεννήθηκε το 1990 στο Βελιγράδι, γιος του Μπόμπαν Γιάνκοβιτς και της Ντραγάνα Μπελόγιεβιτς. Ήταν μέλος των μικρών ομάδων του Πανιωνίου μέχρι το καλοκαίρι του 2007, όπου σε ηλικία 17 ετών, ξεκίνησε την επαγγελματική του σταδιοδρομία με την αντρική ομάδα του Πανιωνίου. Τη σεζόν 2008-2009 εγκαταστάθηκε στην πατρίδα του για λογαριασμό της Μέγκα Βιζούρα. Το καλοκαίρι του 2009, επέστρεψε στη Νέα Σμύρνη, υπογράφοντας τετραετές συμβόλαιο συνεργασίας με τον Πανιώνιο. Σε αυτά τα τέσσερα χρόνια είχε σταθερή και συνεχή βελτίωση με αποκορύφωμα τη σεζόν 2012-2013, που ήταν μαζί με τον Νίκο Παππά οι κορυφαίοι παίκτες της ομάδας, μπαίνοντας στην καλύτερη πεντάδα του πρωταθλήματος. Με τη λήξη του συμβολαίου του αποχώρησε από τον Πανιώνιο, για να μεταγραφεί στον Παναθηναϊκό το καλοκαίρι του 2013. μικρογραφία|190x190px|Ο Γιάνκοβιτς το 2014 με τον Παναθηναϊκό|αριστερά
Στις 20 Ιουνίου 2013, υπέγραψε τριετές συμβόλαιο με τον Παναθηναϊκό, με τον οποίο κατέκτησε ένα Πρωτάθλημα και τρία Κύπελλα Ελλάδος. Το καλοκαίρι του 2016, ύστερα μετά από τρία χρόνια στον Παναθηναϊκό, αποχώρησε από την ομάδα ευχαριστώντας τον σύλλογο και υπέγραψε συμβόλαιο ενός έτους με την ισπανική Βαλένθια. Στις 31 Οκτωβρίου 2016, επέστρεψε στο ελληνικό πρωτάθλημα ως δανεικός στον Άρη ως το τέλος της αγωνιστικής περιόδου. Το καλοκαίρι του 2017, έλυσε τη συνεργασία του με την πρωταθλήτρια Βαλένθια και υπέγραψε στην ισπανική ΜΚ Ανδόρα. Το καλοκαίρι μετά από μία γεμάτη σεζόν με την Ανδόρα, έμεινε ελεύθερος. Το Σεπτέμβριο του 2018, συμφώνησε με τον Χολαργό. Με τον Χολαργό έκανε μια γεμάτη χρονιά ως ο ηγέτης της ομάδας, έχοντας σε 26 αγώνες 13.5 πόντους, 5.4 ριμπάουντ, 2.7 ασίστ και 1.5 κλέψιμο.
Στις 11 Νοεμβρίου 2019, ανακοινώθηκε από την ΑΕΚ. Στις 16 Φεβρουαρίου 2020, κέρδισε το Κύπελλο Ελλάδας 2019-20, με την ΑΕΚ να κερδίζει στον τελικό τον Προμηθέα Πατρών με 61-57. Στις 3 Αυγούστου 2020, ανανέωσε το συμβόλαιό του με την ΑΕΚ για δύο χρόνια (1+1). Τη σεζόν 2020-21, είχε 5,3 πόντους και 3,4 ριμπάουντ στο Πρωτάθλημα Ελλάδας.
Στις 23 Ιουλίου 2021, συμφώνησε με την ομάδα του Π.Α.Ο.Κ, για συμβόλαιο διάρκειας ενός χρόνου. Μάλιστα βρέθηκε ξανά με τον Άρη Λυκογιάννη καθώς οι δυο τους συνεργάστηκαν στον Χολαργό. Σε 23 αγώνες, είχε 8 πόντους, 4.9 ριμπάουντ και 2.7 ασίστ, παίζοντας περίπου 25 λεπτά ανά αγώνα.
Στις 20 Ιανουαρίου 2023, η AEK ανακοίνωσε επίσημα την επιστροφή του Γιάνκοβιτς μετά από δύο χρόνια. Στις 28 Ιανουαρίου 2023, έγινε ο 53ος παίκτης στην ιστορία του επαγγελματικού Πρωταθλήματος που έφτασε τα 300 παιχνίδια.
Εθνική Ελλάδας
Το 2008, στο Ευρωμπάσκετ U18 που διεξήχθη στην Ελλάδα και συγκεκριμένα στις πόλεις του Πύργου και της Αμαλιάδας, κέρδισε το χρυσό μετάλλιο, πραγματοποιώντας εξαιρετικές εμφανίσεις. Το 2009, στο Παγκόσμιο πρωτάθλημα νέων κατέλαβε με την Εθνική νέων την δεύτερη θέση, χάνοντας από τις ΗΠΑ με 80-88. Την ίδια χρονιά κέρδισε και το Ευρωπαϊκό πρωτάθλημα νέων που πραγματοποιήθηκε το 2009 στη Ρόδο. Το 2010, στο Ευρωπαϊκό πρωτάθλημα νέων ανέβηκε στο δεύτερο σκαλί του βάθρου με την Εθνική. Το 2014, οι εξαιρετικές του εμφανίσεις οδήγησαν τον ομοσπονδιακό τεχνικό Φώτη Κατσικάρη στην απόφαση να τον καλέσει για την προετοιμασία της Εθνικής ενόψει του Παγκοσμίου Κυπέλλου 2014, ωστόσο δεν συμπεριλήφθηκε στο τελικό ρόστερ, το οποίο ανέλαβε να εκπροσωπήσει τη χώρα στο τουρνουά.
Προσωπική ζωή
Τον Σεπτέμβριο του 2012, ξεκίνησε τη σχέση του με την Ελληνίδα πρώην μοντέλο Έλενα Παπαδοπούλου. Στις 21 Ιουλίου 2018, παντρεύτηκαν στην Πάρο και στις 7 Σεπτεμβρίου 2019, γεννήθηκε ο γιός τους, Μάξιμος Γιάνκοβιτς. Πατέρας του Βλαδίμηρου ήταν ο καλαθοσφαιριστής Μπόμπαν Γιάνκοβιτς.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Σέρβοι καλαθοσφαιριστές Κατηγορία:Έλληνες σερβικής καταγωγής Κατηγορία:Σμολ φόργουορντ Κατηγορία:Σούτινγκ γκαρντ Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Άρη Κατηγορία:Καλαθοσφαιριστές Α.Ε. Χολαργού Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Έλληνες καλαθοσφαιριστές στο εξωτερικό Κατηγορία:Καλαθοσφαιριστές Μέγκα Βιζούρα Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές σερβικών συλλόγων Κατηγορία:Καλαθοσφαιριστές Βαλένθια Κατηγορία:Καλαθοσφαιριστές ΜΚ Ανδόρα Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ισπανικών συλλόγων
Σταθερή συναλλαγματική ισοτιμία
H Σταθερή συναλλαγματική ισοτιμία, είναι ένα είδος συναλλαγματικού καθεστώτος στο οποίο η αξίας μιας νομισματικής μονάδας είναι σταθερή ή συνδεδεμένη με μια συναλλαγματική αρχή έναντι της αξίας άλλου νομίσματος, ένα καλάθι άλλων νομισμάτων ή κάποιο άλλο μέτρο αξίας, όπως ο χρυσός.